Levadia ja Sander Puri vägikaikavedu on tõele au andes mage. Esmalt unustas Levadia oma tähtmängijale õigel ajal lepingut pakkumast ja kui too ei tahtnud hiljem kaheaastasele kontrahtile alla kirjutada, kupatati mees esiliigasse. No miks peaks Levadia tahtma endale kaheks hooajaks meest, kel on esiliiga tase? Tegelikult saab igaüks aru, et Puri tagandamine madalamale tasemele oli karistus. Aga karistus mille eest?